
DISSERTATIO  MEDICA 


INAUGURARIS 


DE 

SCARLATINA. 


/^\Lim  disputatum  erat,  et  etiam  nunc  ali- 
quanto,  utrum  nomina  Scarlatina  an» 
ginosa  et  Cynanche  maligna  ad  morbos  genere, 
vel  tantum  gradu,  diversos  referant.  Juvenis 
attamen  au&oritates  tam  validas  et  tam  mul¬ 
tas  sententiae  postremae  consentientes,  inve¬ 
nio,  ut  dubitare  non  possum  quin  do&rinae 
hoc  tempore  acceptae  subscriberem. 

HISTORIA» 

HISTORIA. 

Medicorum  antiquorum  de  hoc  morbo  si¬ 
lentium  occasionem  credendi  praebet,  vel  om- 
nind  seculis  prioribus  incognitum  esse,  vel 
nunquam  forma  praesenti  visum.  Cum  enim 
tanta  et  tam  multa  exempla  diligentis  et 
indefessae  investigationis  reliquerunt,  mor¬ 
bum  hujus  momenti  eos  omisisse  aegre  cre~ 
dere  possumus.  Traditiones  vetustissimae  ex- 
tantes  deducuntur  medicis  quibusdam  ex  His¬ 
pania  et  Italia,  qui  videntur  morbum  inve- 
nisse  in  regionibus  istis  seculo  ineunte  decimo 
septimo.  Postea  descriptus  erat  accurate  a 
medico  Saxoniae.  Morton,  medicus  seculi 
decimi  septimi,  tradidit  historiam  morbi  epi¬ 
demici  horrendi,  quem  vocat  Measles ,  Lon- 
dini  praevalentis  A.  D.  1689.  Accurate  ve¬ 
ro  annotatis  indiciis,  et,  cum  in  istis  tempori¬ 
bus  hic  morbus  parum  cognitus  erat,  medici 
aevorum  sequentium  consenserunt  sententia 

N» 

quod 

quod  erraverat  in  morbo  appellando,  et  no¬ 
men  Measles  pro  Scarlatina  assumpserat. 

Occurrebat  etiam  Do&ori  Radcliffe,  im¬ 
perante  Anna.  Compertum  est  vero  primum 
accurate  descriptum  esse  a  Fothergill, 
A.  D.  1748.  Circiter  idem  tempus  Dr  Cot- 
ton  eundem  morbum  comperit  apud  Santti 

Albani ;  et  historias  ejus  citissime  supervenit 

\ 

dissertatio  admodum  laudanda  a  Dodtore  Hux- 
ham,  cui  apud  Portsmoutb  occurrebat.  Ne¬ 
que  in  historia  persequenda  omittendus  est 
Sydenham,  cujus  descriptio  morbi  hujus 
haud  ulli  secunda  est.  Hinc  verisimile  est 
quod  intra  septuaginta  annos  ultimos  hic 
morbus  imprimis  formam  adeo  malignam  as¬ 
sumpsit,  ut  medicis  Anglis  agnosceretur. 


HISTORIA  MEDICA. 

Indicia  hujus  morbi,  pro  rebus  comitan¬ 
tibus,  alia  ab  aliis  differunt.  Sequentia  pro 

usitatioribus 

usitatioribus  habenda  sunt,  viz.  languor,  vi¬ 
rium  disjedio,  torpor,  animus  demissus,  ri¬ 
gores  intermittentes,  et  rubores.  His  paucos 
dies  durantibus,  superveniunt  dolor  et  rigi¬ 
ditas  musculorum  colli,  et  humerorum  gut¬ 
turi  etiam  extensa.  Haec  gutturis  affedio 
gravior  fit,  atque  huic  supervenit  deglutitio 
difficilis,  vocisque  sonitus  raucus.  Rigores 
et  rubores  evanescunt ;  deinde  cutis  fit  tor¬ 
rens  et  arida;  anhelitusque  ardens,  sitis  mo¬ 
lesta,  nausea,  vomitus  vel  diarrhoea,  inquietu¬ 
do,  dolor  capitis,  et  respiratio  impedita  suspi¬ 
riis  intermixta,  in  locum  subeunt. 

/ 

Vespere  appropinquante,  aegrotus  fit  magis 
fervidus  et  inquietus.  Siti  minime  ferenda 
opprimitur:  nec  difficultas  deglutitionis  illam 
sedare  sinit.  Dolor  capitis  fit  acrior,  et  de¬ 
lirium  non  raro  insequitur,  iis  praecipue,  qui 
nodem  insomnes  ducunt.  Alii  sunt  comatosi 
et  torpidi. 

Decedente  node,  sudore  modico  aeger  so- 
latium  accipit. 


Faucibus 

Faucibus  et  gutture  hoc  tempore  vel  citius 
inspedtis,  uvula  et  tonsillae  tumescere  viden¬ 
tur,  et,  una  cum  velo  pendulo  palati,  buccae 
internae  juxta  fauces  et  pharynx  posterior  co¬ 
lore  rubro  nitido  conspiciuntur  tindtae,  et 
eodem  colore  afficiuntur  linguae  margines. 
Partes  eaedem  plerumque  circiter  tertium  vel 
quartum  diem  aphthis  plurimis  teguntur  ci- 
neritiis,  cingentibus,  quasi  scabie  densa,  ulce¬ 
ra  parva,  e  quibus  facillime  exuuntur  aphthae. 
Ex  his  partibus  mucus  copiosius  defluit ;  at¬ 
que  dignum  est  notatu,  quod  haec  gutturis  re¬ 
pletio  parum  doloris  aegrotis  excitat,  nec  so- 
liciti  videntur  exspuere. 

Intra  secundum  et  octavum  diem,  plerum¬ 
que  vero  tertio  vel  quarto, t  facies,  collum, 
sternum  et  manus  usque  ad  digitos  extremos, 
colore  rubro  altissimo,  locustae  quasi  marinae, 
tinguntur,  citissime  postea  totam  corporis  su¬ 
perficiem  operiente ;  in  exemplis  vero  per¬ 
paucis  manus  inversas  solummodo  tegit.  Di¬ 
giti  non  raro  facilitatem  ad  flexum  amittunt ; 

et 

et  interdum  in  extremis  oriuntur  vesiculas 
parvulae,  quae  ruptae  in  ulcera  minima  ver¬ 
tuntur.  Pustulae  plurimae  rubri  altioris  colo¬ 
ris  plerumque,  non  vero  semper,  in  brachiis 
notantur,  et  istis  partibus,  quae  colore  commu¬ 
ni  carent.  Morbo,  quem  Withering  des¬ 
cripsit,  pustulae  non  aderant,  at  cutis  florida 
penitus  laevis  erat :  notatque  ruborem  inten¬ 
sum  tunicae  conjun&ivae  signum  quasi  delirii 
appropinquantis. 

Tum  permagnus  accedit  tumor  glandula¬ 
rum  parotidarum  et  submaxillarium,  tadlu 
dolens,  et  interdum,  etiamsi  rarissime,  sup¬ 
puratio  supervenit.  Hic  sensus  inducit  pha¬ 
ryngis  aperturae  coardtationem  prius  angus¬ 
tioris  redditae  tyimore  tonsillarum  ;  excitat- 
que  tussim  interruptum  hunc  morbum  saepis¬ 
sime  assequentem. 

Pulsus  conditio  mihi  videtur  causis  iisdem 
pendere,  quibus  in  Synocham  vel  Typhum 
morbi  proclivitas  pendet. 


Validi, 


DE  SCARLATINA. 


7 


Validi,  et  quibus  prior  habitus  salubris 
fuisset,  melius  videntur  cum  morbo  lu&ari; 
et  in  iis  plerumque,  incipiente  morbo,  pulsus 
est  plenus  et  fortis ;  postea  fit  rapidus,  tenuis, 
et  maxime  debilis ;  et  apud  permultos,  (prae¬ 
sertim  vero  prius  viribus  confe&os,  phthisi¬ 
cos,  vel  modo  aliquo  debilitatos),  sic  incipit 
et  usque  ad  finem  progreditur. 

Urina  quantitate  est  exigua,  nec  semper 
manet  visu  eadem :  interdum  minime  impe¬ 
dita,  in  aliis  aegre  reddita :  cum  turbida,  est 
signum  felix  ;  lucida,  tum  contra  tst. 

■'•••*  .4  .  ^  i. -  •  .«  j  i tJ  x  ;  I  x  l  J  ,  ,  ' 

y 

Infantibus  diarrhoea,  sevi  maturis  alvi  con 
stipatio,  contingere  solent. 

i-  4  ,  J  V\tJsL  /  .... 

Supra  notata  pro  indiciis  hujus  morbi  mi 
tioribus  habenda  sunt,  et  spem  felicis  exitus 
promittentibus,  cui  venturo  perspiratio  co 
piosa  circiter  diem  sextum  vel  nonum  prae¬ 
cedit.  Eruptio  colorem  subnigrum  gradatim 

sumit, 

sumit,  deinde  cito  evanescit,  et  insequitur  cu¬ 
tis  desquamatio  farinaria. 

• '  *  :  : :  -*r« 

X  v-  ”  J  ‘  *•  *  i  ■*  *  -  ‘  •  -*  ■  *  U  <  •  JP 

Convalescens  adhuc  anasarcae,  asciti,  vel 
hydrothoraci  obnoxius  est ;  si  vero  morbus 
praecedens  mitior  fuerit,  oedema  non  est  diffi¬ 
cile  curatu. 

*u5:h-v*20Kr  n:x  f»<r 

Indicia  reliqua  sunt  naturae  magis  lethalis, 
videlicet,  inclinatio  morbi  typhosa  vel  putri¬ 
da  ;  eruptionis  adventus  maturior  ;  febris  ac¬ 
cessio  altissima ;  pulsus  frequentissimus,  te¬ 
nuis,  debilis,  interruptus,  undulans  ;  debilitas 
extrema ;  delirium  atrox,  nonnunquam  de¬ 
missum  et  murmurans  ;  animi  deje&io  vehe¬ 
mens  ;  vertigo  ;  respiratio  difficilis  et  accele¬ 
rata  ;  fauces  valde  siccae  \  labia  comminuta 
et  nigra  ;  lingua  dura,  arida,  et  coloris  altissi- 
mi.  Halitus  foetidus  et  horride  putridus,  non 
solum  ministris  sed  etiam  aegroto  molestus  \ 
aphthae  gutturis  crescentes,  coloris  atri,  et 
gangraenam  minitantes  \  corpus  humore  glu- 
<•’  tinoso 

tinoso  opertum  ;  sedes  virides  et  nigrae  spon¬ 
te  abeuntes. 

Sic  Fothergill  descripsit:  Sanies  e  nari¬ 
bus  effluens  partibus  vicinis  cutem  detrahens, 
et  etiam  corporibus  ministrantium  ;  afficiens 
tracheam,  excitans  peripneumoniam  :  si  de- 
glutiatur,  inducens  tormina  et  diarrhoeam, 
exedens  oesophagum  et  intestina,  et  naribus  et 
ano  pellem  detrahens. 

Sic  Huxham:  Dyspnoea  ingravescens,  cum 
stertore  crepitante,  quasi  strangulationis,  His¬ 
panicis  vocato  “  garotillo” 

Pustulae  nigrae  vel  lividae,  orbiculares,  in 
pedore,  genibus  et  ulnis.  Oculi  rubri  vel  vi¬ 
trei,  aperti,  intenti  quasi  sopiti.  Fatuitas, 
sententiis  et  responsis  futilibus  ostensa. 

Omnibus  vel  plurimis  his  indiciis  lethali- 
bus  mors  plerumque  insequitur,  alias  post 
horas,  alias  dies  paucos.  Apud  quosdam  de- 

B  lirium 

lirium  furens,  convulsio,  vel  suffocatio,  scenam 
concludit ;  alii  jacent  permultos  dies,  vel  etiam 
hebdomadas,  torpidi  et  comatosi  priusquam 
moriantur. 

• 

Aspedtu  gutturis  non  semper  indicatur  mor¬ 
bi  impetus,  cum  exempla  evenerint  exitus  le- 

tbalis,  gutture  parum  affedto. 

✓ 

Permultis  strenue  disputatum  est,  hunc  mor¬ 
bum  nunquam  eundem  bis  aggredi :  opinio¬ 
nes  Drum  Gregory  et  Monro  huic  senten¬ 
tiae  contrariae  sufit. 


DIAGNOSIS. 


Cynanche  tonsillaris — nonnunquam  in  acces¬ 
sione  valde  similis  est  scarlatinae  mitiori,  et 
labeculas  gutturis  producit.  Haec  exempla 
rara  sunt;  et  occurrentia  eundem  curandi  mo¬ 
dum 

dum  fpostulant  quam  scarlatina  per  dies  pau¬ 
cos  quibus  morbus  incertus  manet. 

Febris  petechialis  —  pustulas  habet  cutis 
denticulatas,  praecipue  circa  collum,  dorsum 
et  lumbos.  Hisce  neque  manet  color,  neque 
supervenit  desquamatio  farinarea. 

Erysipelas — sedem  habet  circumscriptam, 
neque  contagionem  patitur. 

Purpura  —  habet  lenticulas  prominentes, 
quae  compressae  colorem  retinent  rubrum  \ 
eruptio  scarlatinae  contra,  compressione  ad¬ 
mota,  candorem  brevem  suscipit. 

Variola — in  hoc  morbo  pressurae  regionis 
epigastricae  dolor  respondet. 

Rubeola  —  neque  gutturis  exulcerationem 
producit,  neque  musculorum  colli  et  hume¬ 
rorum  rigiditatem.  Nunquam  incipiens  indi¬ 


ciis 

ciis  catarrhi  usitatis  caret,  et  eruptio  pustula¬ 
rum  semper  plena  est. 


PROGNOSIS. 

Hanc  jam  propemodum  praenarravi  divi¬ 
sione  indiciorum  in  mitiora  et  acriora.  Pro- 
gnosim  oportet  potissimum  dijudicare  aetate  et 
habitu  priori.  Adolescentia  semper  magis 
quam  pubertas  contagioni  obnoxia  esse  vide¬ 
tur,  et  aggressione  acrius  tradlatur.  In  ex¬ 
emplis  omnibus  debilitatis  praegressae,  spes 
minima  salutis  habenda  est.  Morbus,  cum 
lethum  inducat,  plerumque  terminatur  quin¬ 
to  vel  ante  diem  nonum.  Excipiuntur  hic 
exempla  ista  quibus  coma  vel  he&ica  moram 
diuturnam  sed  fallacem  praebet. 


CAUSjE, 

CAUS^:  PRODUCENTES. 

Quaecunque  inducunt  debilitatem,  praeci¬ 
pue  anxietas  longa,  animi  deje&io.  Causa 
eadem  foeminae,  et  praesertim  puellae,  magis 
quam  masculi,  morbo  sunt  obnoxiae;  infantes 
vero  minus  biennium  natos  non  tam  frequen¬ 
ter  aggreditur.  Forsan  ratio,  quare  seniores 
minus  quam  juniores  huic  morbo  obnoxii  esse 
videntur,  sit,  quia  multis  aetatis  tenerae  occur¬ 
rit  morbum,  neque  his,  in  aetate  provecta  rur¬ 
sus  occurrere  potest  ;  unde  deceptio. 

*  r  .i- 

CAUSA  EXCITANS. 

Contagio,  corpore  aliquo  exorta  morbo  si¬ 
mili  laborante.  Modum  operandi  hujus  cau¬ 
sae  nequeo  monstrare. 


CURATIO. 

CURATIO. 

Hic  morbus,  nisi  aquae  gelidae  affusione 
praecidatur,  non  secus  ac  aliae  contagiones  fe¬ 
briles  cursu  spontaneo  solo  terminatur.  JE- 
groti  munditiem  curare,  aeris  accessum  pro¬ 
movere,  tradlationi  periculosae  praevenire,  vi¬ 
res  sustentare,  vidtum  moderari,  symptomata 
lenire,  propensi tatem  gangrenae  amovere,  sunt 
plerumque  medici  opus  maximum.  Modum 
ullum  ordinatum  curandi  scarlatinam  nequeo 
monstrare.  Curatio  forma  morbi  specifica, 
vel  indiciorum  praesentium  impetu,  dirigenda 
est. 

Nobiscum  manet  remedia  diversa  enumera¬ 
re  quorum  usus  probatus  fuerit  in  scarlatina 
curanda  vel  oppugnanda :  et  operam  dabi¬ 
mus  res  circumstantes  monstrare,  quibits  haea 
singula  adhibere  vel  omittere  debemus. 


Vencesetti* 

VeruEseftio  admodum  caute  admittenda  est ; 
in  plurimis  exemplis  enim,  praecipue  in  le- 
thalibus,  etiamsi  indicia  febrilia  impetu  vio¬ 
lento  accesserint,  aegrotus  cito  viribus  dejici¬ 
tur,  et  postea  moritur  debilis  in  extremum. 
Hinc  necessitas  oppugnandi  febrem  remediis, 
quae  virium  depressionem  non  afferant  diu¬ 
turnam.  Sunt  quidem  exempla  quibus  ve¬ 
nae  secli  o  est  idonea ;  et  haec  nequeo  melius 
edocere  quam  verbis  Dodloris  Gregory  ipsis, 
e  praelectione  de  cynanche  maligna  excerptis : 
“  Were  I  to  meet  with  a  patient,  who  was 
“  young,  very  plethoric,  and  with  a  strong 
“  hard  pulse,  flushed  face,  and  affecled  with 
“  delirium  or  coma,  I  think  I  should  be  tempt- 
“  ed  to  try  bleeding.”  Idem  medicus  prae¬ 
clarus  praescribit  usum  hirudinum  usque  ad 
septem  vel  o£to,  faucibus  externis,  in  exemplis 
gutturis  affedae  acribus.  Effectus  harum  cir¬ 
cumscriptus  foret,  neque  habitum  afficeret. 
Nonnulli  medici  in  praxi  multum  versati  mis- 
sionem  sanguinis  non  solum  topicam  sed 
etiam  generalem  suadent,  quando  in  hoc  mor¬ 
bo 

bo  calor  corporis  valde  augetur,  cum  pulsu 
celeri  et  duro,  praesertim  si  adsit  tumor  no¬ 
tabilis  glandularum  submaxillarium.  In  his 
casibus,  ut  illi  affirmant,  mittatur  sanguis 
haud  sine  frudu. 

Emetica — imprimis  intra  diem  unum  post 
morbi  aggressionem  exhibita,  sunt  utilia,  mor¬ 
bi  impetum  levando  ;  et  nonnunquam  ad  finem 
producunt.  Etiamsi  usus  negledus  fuerit 
usque  ad  morbi  gradum  magis  provedum, 
adhuc  momenti  est  maximi  ventriculum  eva¬ 
cuare.  Huic  proposito  infusum  florum  cha¬ 
maemeli  videtur  ante  alia  inservire. 

Cathartica. — Alvum  laxatum  servare  prae 
caeteris  necesse  est,  et  in  hoc  efficiendo  caven¬ 
dum  est  purgantia  exhibere  in  effedu  mi¬ 
tiora,  exemplis  exceptis  acriora  postulanti¬ 
bus.  Haec  remedia  intempestive  vel  nimis 
abunde  exhibita,  vires  sublevando,  exitiosa 
fiunt. 


Contra 

Contra  usum  catharticorum  in  scarlatina 
varia  objiciuntur.  Periculosa  a  quibusdam 
habita  sunt,  quod  vires  demittunt ;  et  ab 
aliis,  quod  morbi  venenum  corpori  universo 
extendunt,  per  intestinorum  superficiem  dif¬ 
fundendo.  Dissertatio  recens  Dodtoris  JA- 
cobi  Hamilton  videtur  clarius  argumen¬ 
tum  monstrasse.  Ratio  exhibendi  ejus  non 
purgando  constat,  sed  alvum  moderate  laxan¬ 
do  ;  et  huic  regulae  obtemperat,  non  solum 
per  morbi  cursum  totum,  sed  etiam  diu  post 
sanitatem  revertentem.  Hoc  modo  praeser¬ 
tim  aut  occurrit  anasarcae,  aut  illam  amovet, 
quae  saepius  hunc  morbum  assequitur.  Ean¬ 
dem  consuetudinem  tenet  quando  diarrhoea 
v  supervenit,  fet  hoc  modo  ex  intestinis  eva¬ 
cuando  materiem  excitantem,  diarrhoea  ci¬ 
tius  curatur. 


Ve  sic  at  ori .-r-D  e  horum  usu  multum  dis¬ 
putatum  est.  Videtur  utilia  esse,  si  maturius 
acjhibeantur :  et,  si  gravia  sint  symptomata 

G  phlogjstica, 

phlogistica,  remedia  sunt  valida  et  minimi 
omittenda. 

Diaphoretica . — In  exemplis  omnibus  qui¬ 
bus  inveniatur  cutis  ariditas  et  calor,  sudorem 
lenem  inducere  optandum  est ;  quod  efficere 
usus  copiosus  potus  acidi  plerumque  sufficit. 
Si  vero  cutis  sit  humida  et  glutinosa,  usus  sa¬ 
luti  est  contrarius. 

Corroborantia,  et  quee  putredini  occurrunto — 

Amovere  vel  corrigere  morbi  diathesin  sep- 

> 

ticam,  postquam  indicia  phlogistica  eva¬ 
nescunt,  maximi  est  momenti.  Hoc  efficien¬ 
dum  est  usu  corroborantium  et  antiputres- 
centium.  Ex  his  vinum  et  vifius  plenus 
sunt  anteponenda ;  his  autem  non  instanti¬ 
bus,  supponere  debemus  cinchonam  et  li¬ 
quores  fermentatos  vulgares.  Ex  illis  exhi¬ 
bere  debemus  potiones  acidis  vegetabilibus 
vel  mineralibus  imbutas,  poma,  et  gas  acidum 
carbonicum  in  liquoribus  fermentatis  inclu¬ 
sum,  et  praecipue  in  spuma  cerevisiae.  Hu- 

JUS 

jus  autem  usu  cavendum  est  ne  inducat  diar¬ 
rhoeam.  Praevenit  nauseae,  ventriculo  potes¬ 
tatem  cibi  retinendi  praebet,  irritabilitatem 
auferendo  morbidam,  quacum  saepe  morbus 
stipatur. 

Gargarlsmcita.— Nausea  et  diarrhoea  scarla¬ 
tinam  saepius  comitantes  non  raro  oriuntur  ex 
exuviis  et  colluviis  deglutitis,  quae  semper  in 
gutture  accumulantur.  Ex  hac  igitur  opta¬ 
bile  est  fauces  et  pharyngem  quamplurimum 
purificare  ;  et  hujus  efficiendi  gratia,  gargaris- 
mata  permulta  praescripta  sunt.  In  exemplis 
mitioribus,  quibus  proponitur  exuvias  et  col- 
luvium  abstergere,  acetum  vel  vinum  cum 
aqua  commistum  sufficit.  In  acrioribus  infu¬ 
sum  capsici  annui  pro  sensu  partium  prae¬ 
scriptum  vehementer  laudatur  a  Dre  Mac- 
beth,  Demar  ara,  et  approbatur  Dre  Curry. 
Dr  Braithwaite,  Lancastriensis ,  acidum  oxy- 
muriaticum  dilutum  admodum  utile  invenit : 
et  hocce  remedium  non  solum  in  forma  gar- 
garismatis  administrabat,  sed  etiam  ex  interna 

exhibitione 

exhibitione  effe&us  praestantissimos  obtine¬ 
bat. 

Affusio  frigida . — Hoc  est  remedium  mag¬ 
ni  momenti :  non  desunt  exempla  ejus  boni 
effedtus  admodum  praeclara  et  miranda.  Quas¬ 
dam  regulas,  ex  usu  clarissimi  medici  Dodtoris 
Curry  praescriptas,  ponere,  finibus  dissertatio¬ 
nis  inauguralis  solummodo  licet.  Scarlatinae 
charadter  unus  est  caloris  gradus  altissimus, 
qui  morbum  ineuntem  comitatur.  Summo 
praesenti  caloris  gradu,  aegrotus  humi  nudus 
locandus  est,  et  subito  toti  corpori  affundendi 
congii  plurimi  aquae  gelidissimae ;  deinde, 
humore  absterso,  lecffo  tepido  reponendus. 
Hic  usus  repetatur  quandocunque  corporis 
temperies  salutis  mensuram  superat.  Affusio 
frigida  decies  vel  duodecies  in  scarlatina  re¬ 
petita  fuit. 

Notandum  est,  quod  eventus  eo  felicior 
quo  maturius  adhibeatur.  Si  tempestiva  sit, 
neque  indicia  contraria  inveniuntur,  aliquan- 

dd  nullum  remedium  alterum  quaerere  ne- 
cesse  est. 

Indicia  contraria  sunt,  permagna  prior  de¬ 
bilitas,  indoles  habitus  phthisica,  gradus  pro- 
vedtus  morbi  post  indicia  febrilia  perfedta. 
In  gradu  provedto,  et  in  magna  debilitate^ 
affusio  tepida  indicatur. 

Restat  solummodo  quaedam  dicere  de  con¬ 
valescentium  cura  in  scarlatina. 

Postquam  aeger  videtur  omnino  convaluisse, 
debilitate  et  inertia  lymphaticorum,  adhuc 
hydropis  accessioni  est  obnoxius,  non  raro 
mortem  inducenti.  Hanc  proclivitatem 
amovere,  accuratissime  vigilare  excretiones 
urinarias,  alvinas,  et  cutaneas  necesse  est, 
quarum  exitus  facilis  promovendus  est  ca- 
tharticis  mitioribus,  praecipue  diaphoreticis, 
diureticis,  et  corporis  exercitatione  moderata. 
Cum  cutis  arida  et  squamosa  est,  nil  magis 

praeest 

praeest  quam  lavatio  cum  aqua  tepida  et  fur* 
fure.  Crurum  oedema  superatur  pressura  et 
fasciis  plicantibus,  necnon  usu  digitalis.  Si 
opus,  vi&us  roborans  praescribatur. 

Dodor  Curry  notat,  quod,  usu  affusionis 
frigidae,  curae  ejus  subje&i  oedema  effuge¬ 
runt. 

